techiaith/cofnodycynulliad_en-cy huggingface dataset:
English: I absolutely agree, and I hope that Members do recognise that for the past three and a half years, if not a little bit longer, I've absolutely tried to do that by going for the voluntary approach, by going to several presentations from a scheme that I referred to in an earlier answer that two Pembrokeshire farmers came forward with. I've had lots of recommendations. I mean, one of the last reports I received from the sector, off the top of my head, I think it was about 35 recommendations; not one was for the agricultural sector, they were all for Government. Well, equally, it's got to work both ways. We have to do it in partnership. But I'd be very happy - . I mean, I've visited many farms and discussed this over the last few years, and it's not something that I want to stop doing.
Welsh: Rwy'n cytuno'n llwyr, ac rwy'n gobeithio bod yr Aelodau'n cydnabod fy mod wedi ceisio gwneud hynny am y tair blynedd a hanner diwethaf, os nad ychydig yn hwy, drwy fabwysiadu dull gwirfoddol, drwy fynychu sawl cyflwyniad ar gynllun y cyfeiriais ato mewn ateb cynharach a luniwyd gan ddau ffermwr o Sir Benfro. Rwyf wedi cael llawer o argymhellion. Hynny yw, roedd un o'r adroddiadau diwethaf a gefais gan y sector, rwy'n credu, heb i mi fynd i edrych, yn cynnwys oddeutu 35 o argymhellion; nid oedd yr un ohonynt ar gyfer y sector amaethyddol, roeddent i gyd ar gyfer y Llywodraeth. Wel, yn yr un modd, mae'n rhaid iddo weithio'r ddwy ffordd. Mae'n rhaid inni ei wneud mewn partneriaeth. Ond buaswn yn hapus iawn - . Hynny yw, rwyf wedi ymweld â llawer o ffermydd ac wedi trafod hyn dros yr ychydig flynyddoedd diwethaf, ac nid yw'n rhywbeth rwyf eisiau rhoi'r gorau i'w wneud.
English: The Environment Act 1995 requires local authorities throughout Wales to monitor, assess and develop actions to improve air quality in their area. There are 178 air quality monitors sited across north Wales. Our consultation on the clean air plan for Wales includes proposals for enhancing air quality monitoring and assessment.
Welsh: Mae Deddf yr Amgylchedd 1995 yn ei gwneud yn ofynnol i awdurdodau lleol ledled Cymru fonitro, asesu a datblygu camau i wella ansawdd aer yn eu hardal. Mae 178 o fonitorau ansawdd aer wedi'u lleoli ledled gogledd Cymru. Mae ein hymgynghoriad ar gynllun aer glân i Gymru yn cynnwys cynigion ar gyfer gwella'r gwaith o fonitro ac asesu ansawdd aer.
English: In light of the recent fire at the Kronospan plant at Chirk and the subsequent pollution effect that that had on the locality - I'm told it's the seventeenth fire in 18 years, although a number of residents there assert that they're much more regular occurrences, actually, than that - can you tell me whether you're satisfied with the level of monitoring carried out by Natural Resources Wales and Wrexham council at Chirk particularly? Because residents are now mounting weekly protests as a result of this latest fire, and I share their concerns that the bodies responsible for ensuring their safety are not providing the reassurance that they require, given the plant's record. Would you agree to hold an independent inquiry into recent events there, with community representation as part of that inquiry, and also to ensure that there is permanent, independent air quality monitoring at least around the site so that the community there can have the reassurance that they deserve?
Welsh: O ystyried y tân diweddar yn ffatri Kronospan yn y Waun a'r llygredd dilynol a effeithiodd ar yr ardal - dywedir wrthyf mai hwn yw'r ail dân ar bymtheg mewn 18 mlynedd, er bod nifer o drigolion yno'n honni eu bod yn digwydd yn llawer mwy rheolaidd na hynny mewn gwirionedd - a allwch ddweud wrthyf pa mor fodlon ydych chi ynghylch lefel y gwaith monitro a wneir gan Cyfoeth Naturiol Cymru a chyngor Wrecsam yn y Waun yn arbennig? Oherwydd mae preswylwyr bellach yn cynnal protestiadau wythnosol o ganlyniad i'r tân diweddaraf hwn, ac rwy'n rhannu eu pryderon nad yw'r cyrff sy'n gyfrifol am sicrhau eu diogelwch yn darparu'r sicrwydd y maent ei angen, o ystyried hanes y ffatri. A fyddech yn cytuno i gynnal ymchwiliad annibynnol i ddigwyddiadau diweddar yno gyda chynrychiolaeth gymunedol yn rhan o'r ymchwiliad hwnnw, a hefyd i sicrhau bod gwaith monitro ansawdd aer parhaol, annibynnol yn mynd rhagddo ar y safle, neu o amgylch y safle fan lleiaf, fel y gall y gymuned yno gael y sicrwydd y maent yn ei haeddu?
English: Thank you. You'll be aware that the fire that did take place at Kronospan earlier this month was in the log yard. That permit for that area came under Wrexham County Borough Council, so they're the relevant regulator for this matter and I'm awaiting further information from them around that. In relation to NRW, they're currently reviewing the existing permit held by Kronospan in relation to the transfer of powers that we did from Wrexham County Borough Council to NRW, and I know those discussions are ongoing. So, I'll certainly be very interested to see the outcome of that because I want assurance that it is absolutely correct. My understanding at the moment is that it is, but I'm sure that further information will come over the next couple of weeks in particular. I don't think there's a need for an independent inquiry at the present time, but I do recognise that the people of Chirk absolutely need some assurance, and I will be working very closely - . I'm having a meeting with NRW within the next couple of weeks, and I will be raising it again, and I'd be very happy to write to the Member to update him on the back of that.
Welsh: Diolch. Fe fyddwch yn ymwybodol fod y tân a ddigwyddodd yn Kronospan yn gynharach y mis hwn yn yr iard foncyffion. Roedd y drwydded ar gyfer yr ardal honno yn dod o dan Gyngor Bwrdeistref Sirol Wrecsam, felly hwnnw yw'r rheolydd perthnasol ar gyfer y mater hwn ac rwy'n aros am wybodaeth bellach ganddynt mewn perthynas â hynny. Mewn perthynas â Cyfoeth Naturiol Cymru, ar hyn o bryd maent yn adolygu'r drwydded bresennol a ddelir gan Kronospan mewn perthynas â throsglwyddo pwerau o Gyngor Bwrdeistref Sir Wrecsam i Cyfoeth Naturiol Cymru, a gwn fod y trafodaethau hynny'n parhau. Felly, yn sicr bydd gennyf ddiddordeb mawr mewn gweld canlyniad hynny oherwydd rwyf eisiau sicrwydd ei fod yn hollol gywir. Fy nealltwriaeth i, ar hyn o bryd, yw ei fod yn gywir, ond rwy'n siŵr y caf ragor o wybodaeth dros yr ychydig wythnosau nesaf yn enwedig. Nid wyf yn credu bod angen ymchwiliad annibynnol ar hyn o bryd, ond rwy'n cydnabod yn llwyr fod angen rhywfaint o sicrwydd ar bobl y Waun, a byddaf yn gweithio'n agos iawn - . Byddaf yn cael cyfarfod gyda Cyfoeth Naturiol Cymru o fewn yr wythnos neu ddwy nesaf, a byddaf yn codi'r mater eto, a buaswn yn hapus iawn i ysgrifennu at yr Aelod i roi'r wybodaeth ddiweddaraf iddo yn dilyn y cyfarfod hwnnw.
English: Thank you. Officials are working with local authorities to explore opportunities to ensure consistent treatment of all licensed breeding establishments across Wales. This work, to look at ways of combining resources and expertise and improving training for local authority officers, will help target enforcement more consistently and effectively.
Welsh: Diolch. Mae swyddogion yn gweithio gydag awdurdodau lleol i archwilio cyfleoedd i sicrhau bod yr holl sefydliadau bridio trwyddedig ledled Cymru yn cael eu trin gyda chysondeb. Bydd y gwaith hwn, i edrych ar ffyrdd o gyfuno adnoddau ac arbenigedd a gwella hyfforddiant ar gyfer swyddogion awdurdodau lleol, yn helpu i dargedu gorfodaeth yn fwy cyson ac effeithiol.
English: Thank you for that answer. But there was a recent report from Carmarthenshire County Council into dog breeding in the county, and there are 85 licensed dog breeders in Carmarthenshire. That is one of the highest numbers in Wales and England, and about 10 of those breeders have over 100 dogs. And what struck me particularly in the report is that, in some cases, officers were only carrying out checks every two years instead of annual establishment inspections, and I don't think that that is in any way at all acceptable. It does raise some serious questions as to why the council is continuing to give out licences when they don't have an adequate number of staff to carry out annual inspections, and the workload is clearly too high for two officers who are employed. The other issue that is fairly obvious when we look at the standards of breeding establishments is at the moment, it is perfectly acceptable to put down anything, it seems to me - a shed that isn't necessarily heated and there isn't water available - just to breed animals. And part of this report mentioned that farmers need to diversify. I don't think that they are giving adequate information to farmers who do want to diversify if they're not widening the opportunities and information available and are going down this single trajectory.
Welsh: Diolch am yr ateb hwnnw. Ond cafwyd adroddiad yn ddiweddar gan Gyngor Sir Caerfyrddin am fridio cŵn yn y sir, ac mae 85 o fridwyr cŵn trwyddedig yn Sir Gaerfyrddin. Mae hwnnw'n un o'r ffigurau uchaf yng Nghymru a Lloegr, ac mae gan oddeutu 10 o'r bridwyr dros 100 o gŵn. A'r hyn a'm trawodd yn arbennig yn yr adroddiad yw'r ffaith nad yw swyddogion, mewn rhai achosion, ond yn cynnal archwiliadau bob dwy flynedd yn hytrach nag arolygiadau sefydliadol blynyddol, ac nid wyf yn credu bod hynny'n dderbyniol o gwbl mewn unrhyw ffordd. Mae'n codi rhai cwestiynau difrifol ynghylch pam fod y cyngor yn parhau i roi trwyddedau pan nad oes ganddynt nifer ddigonol o staff i gynnal arolygiadau blynyddol, ac mae'n amlwg bod y llwyth gwaith yn rhy uchel i'r ddau swyddog a gyflogir. Y mater arall sy'n weddol amlwg wrth edrych ar safonau sefydliadau bridio yw ei bod yn hollol dderbyniol ar hyn o bryd i nodi unrhyw beth, mae'n ymddangos i mi - sied nad yw o reidrwydd yn cael ei chynhesu a lle nad oes dŵr ar gael - ar gyfer bridio anifeiliaid. A soniodd rhan o'r adroddiad fod angen i ffermwyr arallgyfeirio. Nid wyf yn credu eu bod yn rhoi gwybodaeth ddigonol i ffermwyr sydd eisiau arallgyfeirio os nad ydynt yn ehangu'r cyfleoedd a'r wybodaeth sydd ar gael ac yn dilyn y trywydd hwn.
English: So my question is: will you consider reviewing the number of licences a local authority can issue according to the ratio of inspectors that they currently have?
Welsh: Felly fy nghwestiwn yw: a fyddech yn ystyried adolygu nifer y trwyddedau y gall awdurdod lleol eu rhoi i gyd-fynd â'r gymhareb o arolygwyr sydd ganddynt ar hyn o bryd?
English: I know that Joyce Watson was in the Chamber to hear my earlier answers around dog breeding, and this is clearly one of the areas that the chief veterinary officer, in her discussions with local authorities, has encountered. So, we need to look at those barriers again, making sure that the legislation we currently have is being enforced, and explore opportunities to maximise the use of existing resources. So, as I said in an earlier answer, it's about making sure that we've got that spread across Wales where we have local authorities who only have a single figure. As I say, Torfaen, I think, has one, and you've got areas such as those you referred to in Carmarthenshire that has got multiple licences. I think the ratio of breeding premises across local authorities is absolutely disproportionate, and it means that some local authorities are really struggling to cope with demands. So, this work is to look at a way of sharing that resource and expertise, and I think that really will target enforcement much more effectively.
Welsh: Gwn fod Joyce Watson yn y Siambr i glywed fy atebion cynharach ynghylch bridio cŵn, ac mae hwn yn amlwg yn un o'r meysydd y mae'r prif swyddog milfeddygol, yn ei thrafodaethau ag awdurdodau lleol, wedi dod ar eu traws. Felly, mae angen inni edrych ar y rhwystrau hynny eto, gan sicrhau bod y ddeddfwriaeth sydd gennym ar hyn o bryd yn cael ei gorfodi ac archwilio cyfleoedd i wneud y defnydd gorau o'r adnoddau presennol. Felly, fel y dywedais mewn ateb cynharach, mae'n ymwneud â sicrhau bod gennym y gwasgariad hwnnw ledled Cymru lle mae gennym awdurdodau lleol sydd ag un yn unig. Fel y dywedaf, un sydd gan Dorfaen, rwy'n credu, ac mae gennych chi ardaloedd fel y rhai rydych wedi cyfeirio atynt yn Sir Gaerfyrddin sydd â thrwyddedau niferus. Rwy'n credu bod cymhareb safleoedd bridio ar draws awdurdodau lleol yn gwbl anghymesur, ac mae'n golygu bod rhai awdurdodau lleol yn ei chael hi'n anodd ymdopi â gofynion. Felly, mae'r gwaith hwn yn ymwneud ag edrych ar ffordd o rannu'r arbenigedd a'r adnoddau hynny, a chredaf y bydd hynny'n targedu gorfodaeth yn llawer mwy effeithiol.
English: Minister, I recently met with my constituents David and Elaine Williams and their dog Cindy, who herself was saved from a puppy farm, to learn more about how to stop the cruel practice through Lucy's law. I know that this is something that has gathered cross-party support, and it's crucial now that as Lucy's law comes into force in England in April, Wales isn't, of course, left behind. However, in the meantime, and following on from Joyce Watson's question, what discussions have you and your officials had with local authorities about ways in which they can better enforce the licensing of puppy farms in Wales, and how is the Welsh Government proactively encouraging dog lovers to actually buy from reputable breeders?
Welsh: Weinidog, yn ddiweddar, cyfarfûm â fy etholwyr David ac Elaine Williams a'u ci Cindy, a gafodd ei hachub o fferm cŵn bach, i ddysgu mwy ynglŷn â sut i atal yr arfer creulon drwy gyfraith Lucy. Gwn fod hwn yn rhywbeth sydd wedi ennyn cefnogaeth drawsbleidiol, ac mae'n hanfodol yn awr, wrth i gyfraith Lucy ddod i rym yn Lloegr ym mis Ebrill, nad yw Cymru, wrth gwrs, yn cael ei gadael ar ôl. Fodd bynnag, yn y cyfamser, ac yn dilyn ymlaen o gwestiwn Joyce Watson, pa drafodaethau rydych chi a'ch swyddogion wedi'u cael gydag awdurdodau lleol ynglŷn â ffyrdd y gallant fynd ati i drwyddedu ffermydd cŵn bach yng Nghymru yn well, a sut y mae Llywodraeth Cymru yn mynd ati'n rhagweithiol i annog pobl sy'n hoffi cŵn i'w prynu gan fridwyr cyfrifol?
English: I'm sorry, Presiding Officer, I don't think Paul Davies was in the Chamber before to hear my earlier answers about the work we're doing around Lucy's law. I mentioned that the chief veterinary officer has met with all - well, apart from one local authority, 21 local authorities around this particular issue, to ensure that we understand what the barriers are to the enforcement of the current legislation. Just bringing in Lucy's law would not, I don't think, rid us of the illegal puppy farming that we all want to see gone. You make a really important point at the end, though, about individuals. It really is up to the person who is purchasing a dog that they buy it from a reputable breeder - we had a campaign in the run-up to Christmas to encourage that - and for individuals to ask questions and perhaps to ask, if they're shown into a kitchen, maybe, to see the puppies, to see other parts of the breeder's property. So, it is about bringing it all together. We've already had those conversations that have started with local authorities. I will be making a statement after the February recess.
Welsh: Mae'n ddrwg gennyf, Lywydd, nid wyf yn credu bod Paul Davies yn y Siambr i glywed fy atebion cynharach am y gwaith rydym yn ei wneud mewn perthynas â chyfraith Lucy. Crybwyllais fod y prif swyddog milfeddygol wedi cyfarfod â phawb - wel, ar wahân i un awdurdod lleol, 21 o awdurdodau lleol ynglŷn â'r mater penodol hwn, i sicrhau ein bod yn deall beth yw'r rhwystrau i orfodi'r ddeddfwriaeth bresennol. Nid wyf yn credu y byddai cyflwyno cyfraith Lucy yn cael gwared ar yr arfer o ffermio cŵn bach yn anghyfreithlon yr hoffai pawb ohonom weld diwedd arno. Er hynny, rydych yn gwneud pwynt pwysig iawn ar y diwedd am unigolion. Mater i'r unigolyn sy'n prynu'r ci yw a ydynt yn ei brynu gan fridiwr cyfrifol - cawsom ymgyrch yn y cyfnod cyn y Nadolig i annog hynny - ac i unigolion ofyn cwestiynau a gofyn efallai, os cânt eu harwain i gegin, efallai, am gael gweld y cŵn bach, am gael gweld rhannau eraill o eiddo'r bridiwr. Felly, mae'n ymwneud â dod â'r cyfan at ei gilydd. Rydym eisoes wedi cael y sgyrsiau hynny sydd wedi dechrau gydag awdurdodau lleol. Byddaf yn gwneud datganiad ar ôl toriad mis Chwefror.
English: Thank you. We refreshed the TB eradication programme in Wales in October 2017, and we are now seeing some long-term downward trends in key TB indicators, such as incidence and prevalence. I committed to providing a statement on the programme on an annual basis, and I will next do so in April.
Welsh: Diolch. Gwnaethom adnewyddu'r rhaglen dileu TB yng Nghymru ym mis Hydref 2017, ac rydym yn awr yn gweld rhai tueddiadau hirdymor ar i lawr mewn dangosyddion TB allweddol, megis nifer a mynychder yr achosion. Ymrwymais i ddarparu datganiad ar y rhaglen bob blwyddyn, a byddaf yn gwneud hynny nesaf ym mis Ebrill.
English: I thank the Minister for that reply. In the 12 months to October 2019, 12,742 cattle were slaughtered. That's the highest figure on record; it compares with only 917 back in 1996. I heard the First Minister, a few days ago, claiming that this increase in slaughter was actually a sign that the Government's policy was being successful. I don't, myself, see the highlighting of past failures as an indication of success, although that's an important development. I do acknowledge that some progress has been made, but I hope the Minister will agree that not enough has been done and a lot remains to be done. The Government's policy's been focused almost entirely upon farm practices and restrictions placed on farmers and cattle movements, and it has ignored one other important element in the jigsaw, which is the prevalence of TB in wildlife as a vector of infection. Until the Government does recognise that this is one part of the solution to the problem, we will never achieve what we all want to achieve, which is the total eradication of TB in Wales. The Minister often says that she is going to base her policy on evidence, and that's a very good thing, but given that she and her colleagues in previous decisions have done the opposite - the shooting ban introduced by Natural Resources Wales was done in the face of their own evidence; the imposition of windfarms like Hendy has been done against the recommendation of the Minister's own appointed inspector; the smoking ban that we were debating this week -
Welsh: Diolch i'r Gweinidog am yr ateb hwnnw. Yn y 12 mis hyd at fis Hydref 2019, lladdwyd 12,742 o wartheg. Dyna'r ffigur uchaf a gofnodwyd; mae'n cymharu â 917 yn unig yn ôl yn 1996. Clywais y Prif Weinidog, ychydig ddyddiau'n ôl, yn honni bod y cynnydd hwn yn nifer y gwartheg sy'n cael eu lladd yn arwydd mewn gwirionedd fod polisi'r Llywodraeth yn llwyddo. Yn bersonol, nid wyf yn gweld bod rhoi sylw i fethiannau'r gorffennol yn arwydd o lwyddiant, er bod hwnnw'n ddatblygiad pwysig. Rwy'n cydnabod bod rhywfaint o gynnydd wedi'i wneud, ond rwy'n gobeithio y bydd y Gweinidog yn cytuno nad oes digon wedi'i wneud a bod llawer i'w wneud eto. Mae polisi'r Llywodraeth wedi canolbwyntio bron yn gyfan gwbl ar arferion ffermydd a chyfyngiadau ar ffermwyr a symudiadau gwartheg, ac mae wedi anwybyddu un elfen bwysig arall yn y jig-so, sef nifer yr achosion o TB mewn bywyd gwyllt fel fector haint. Hyd nes y bydd y Llywodraeth yn cydnabod bod hyn yn un rhan o'r ateb i'r broblem, ni fyddwn byth yn cyflawni'r hyn rydym i gyd eisiau ei gyflawni, sef dileu TB yn llwyr yng Nghymru. Mae'r Gweinidog yn dweud yn aml ei bod am seilio ei pholisi ar dystiolaeth, ac mae hynny'n beth da iawn, ond o ystyried ei bod hi a'i chyd-Aelodau, mewn penderfyniadau blaenorol, wedi gwneud y gwrthwyneb - cafodd y gwaharddiad saethu a gyflwynwyd gan Cyfoeth Naturiol Cymru ei wneud yn erbyn eu tystiolaeth eu hunain; mae codi ffermydd gwynt fel yr Hendy wedi'i wneud yn erbyn argymhelliad arolygydd a benodwyd gan y Gweinidog ei hun; cafodd y gwaharddiad ar ysmygu roeddem yn ei drafod yr wythnos hon -
English: - was introduced in spite of the results of the Government's own consultation. So, my question to the Minister is: how can rural Wales have any faith in this Government that it will actually base its policy on evidence when all the evidence that we have is that it does the opposite?
Welsh: - ei gyflwyno er gwaethaf canlyniadau ymgynghoriad y Llywodraeth ei hun. Felly, fy nghwestiwn i'r Gweinidog yw hwn: sut y gall Cymru wledig gael unrhyw ffydd yn y Llywodraeth hon y bydd, mewn gwirionedd, yn seilio ei pholisi ar dystiolaeth pan fydd yr holl dystiolaeth sydd gennym yn dangos ei bod yn gwneud y gwrthwyneb?
English: Well, I absolutely do base any policy I bring forward on science and evidence, and I think Neil Hamilton's cherry-picking a bit, because if you look at the TB dashboard, if you look at the short term, for instance in the 12 months to October 2019, there were 666 new herd incidents reported in Wales - too many, I agree, and I absolutely want to stress that - but it was a 12 per cent decrease on the previous 12 months, so we are seeing improvement. In the longer term, we've seen a 37 per cent decrease in new incidents from 2019 to 2018. We have seen a decrease in animals slaughtered by 4 per cent in 2009 to 2018. I think the point the First Minister was making was around more sophisticated testing enabling us to find the TB earlier than it was before. We don't ignore any element of the TB picture, and I can assure the Member that, in our bespoke action plans, for instance, absolutely every element is looked at.
Welsh: Wel, yn sicr, rwy'n seilio unrhyw bolisi rwy'n ei gyflwyno ar wyddoniaeth a thystiolaeth, a chredaf fod Neil Hamilton yn dewis a dethol braidd, oherwydd os edrychwch ar y dangosfwrdd TB, os edrychwch ar y tymor byr, er enghraifft yn y 12 mis hyd at fis Hydref 2019, cofnodwyd 666 o achosion newydd mewn buchesi yng Nghymru - gormod, rwy'n cytuno, ac rwyf eisiau pwysleisio hynny'n bendant iawn - ond roedd yn ostyngiad o 12 y cant ar y 12 mis blaenorol, felly rydym yn gweld gwelliant. Yn y tymor hwy, gwelsom ostyngiad o 37 y cant mewn digwyddiadau newydd rhwng 2019 a 2018. Gwelsom ostyngiad o 4 y cant yn nifer yr anifeiliaid a laddwyd rhwng 2009 a 2018. Rwy'n credu mai'r pwynt roedd y Prif Weinidog yn ei wneud oedd bod profion mwy soffistigedig yn ein galluogi i ddod o hyd i'r TB yn gynharach nag o'r blaen. Nid ydym yn anwybyddu unrhyw elfen o'r sefyllfa TB, a gallaf sicrhau'r Aelod, yn ein cynlluniau gweithredu pwrpasol, er enghraifft, fod pob elfen yn cael ei hystyried.
English: Diolch, Llywydd. Minister, the number of approved finishing units in Wales is significantly lower pro rata than in England, I'm told. And this is, of course, limiting the opportunities for farmers down with TB to sell their calves to prevent overstocking on their holdings. I wonder, Minister, what you intend to do to encourage the setting up of more approved finishing units in Wales, and also would you commit your officials to look at simplifying the regulations around them?
Welsh: Diolch, Lywydd. Weinidog, mae nifer yr unedau pesgi cymeradwy yng Nghymru gryn dipyn yn is pro rata nag yn Lloegr, yn ôl yr hyn a ddywedwyd wrthyf. Ac mae hyn, wrth gwrs, yn cyfyngu ar y cyfleoedd i ffermwyr sydd â TB ar eu ffermydd werthu eu lloi er mwyn atal gorstocio ar eu ffermydd. Rwy'n meddwl tybed beth rydych yn bwriadu ei wneud, Weinidog, i annog sefydlu mwy o unedau pesgi cymeradwy yng Nghymru, a hefyd a wnewch chi ymrwymo eich swyddogion i edrych ar symleiddio'r rheoliadau sydd ynghlwm wrthynt?
English: I'm certainly happy to look at simplifying anything. I hate bureaucracy and if it can be simplified in any way - . I know officials are working with individual farmers where they do have a breakdown, particularly if they've got different pockets of land that could be declared TB-free or are TB-free, to do that. But, yes, I'm certainly happy to commit officials to doing that.
Welsh: Rwy'n sicr yn hapus i edrych ar symleiddio unrhyw beth. Rwy'n casáu biwrocratiaeth ac os gellir ei symleiddio mewn unrhyw ffordd - . Rwy'n gwybod bod swyddogion yn gweithio gyda ffermwyr unigol lle mae ganddynt achosion o TB, yn enwedig os oes ganddynt bocedi gwahanol o dir y gellid eu datgan yn rhydd rhag TB neu sy'n rhydd rhag TB, i wneud hynny. Ond ydw, rwy'n sicr yn hapus i ymrwymo swyddogion i wneud hynny.